# Официален вестник C 177A/27 м

| | ISSN 1977-0855 |
| --- | --- |
| Официален вестник
  на Европейския съюз | C 177A |
| | |
| Издание на български език | Информация и известия | Година 6327 май 2020 г. |

ISSN 1977-0855

Официален вестник

на Европейския съюз

C 177A

Издание на български език

Информация и известия

Година 6327 май 2020 г.

---

| Съдържание | Страница |
| --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Съвет |
| 2020/C 177 A/01 | Обявление за свободна длъжност CONS/AD/165/20 | 1 |

Съдържание

Страница

V   Становища

АДМИНИСТРАТИВНИ ПРОЦЕДУРИ

Съвет

2020/C 177 A/01

Обявление за свободна длъжност CONS/AD/165/20

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Съвет

| 27.5.2020 | BG | Официален вестник на Европейския съюз | CA 177/1 |
| --- | --- | --- | --- |

27.5.2020

BG

Официален вестник на Европейския съюз

CA 177/1

---

Обявление за свободна длъжност CONS/AD/165/20

(2020/C 177 A/01)

ОБЩА ИНФОРМАЦИЯ

| Служба | JUR.4 Институционални въпроси, Правилник за длъжностните лица и уреждане на спорове |
| --- | --- |
| Месторабота | Брюксел, сграда Justus Lipsius |
| Длъжност | Директор |
| Функционална група и степен | AD 14 |
| Необходимо разрешение за достъп до класифицирана информация | SECRET UE/EU SECRET |
| КРАЕН СРОК ЗА КАНДИДАТСТВАНЕ | 18 юни 2020 г. — 12,00 ч. на обяд (брюкселско време) |

Служба

JUR.4 Институционални въпроси, Правилник за длъжностните лица и уреждане на спорове

Месторабота

Брюксел, сграда Justus Lipsius

Длъжност

Директор

Функционална група и степен

AD 14

Необходимо разрешение за достъп до класифицирана информация

SECRET UE/EU SECRET

КРАЕН СРОК ЗА КАНДИДАТСТВАНЕ

18 юни 2020 г. — 12,00 ч. на обяд (брюкселско време)

Ние сме

Генералният секретариат на Съвета (ГСС) подпомага Европейския съвет, Съвета на Европейския съюз и техните подготвителни органи във всички области на тяхната дейност. Той дава становища и подпомага членовете на Европейския съвет и на Съвета, както и техните председатели, във всички области на дейност, включително правни и политически становища, координация с други институции, разработване на компромисни текстове, упражняване на надзор над всички практически аспекти, които са необходими за добрата подготовка и функциониране на Европейския съвет и на Съвета, и грижа за тяхното изпълнение.

Правната служба на Съвета е юридическият съветник на Европейския съвет и на Съвета. Тя подпомага Европейския съвет, Съвета и неговите подготвителни органи, председателството и ГСС с цел осигуряване на законосъобразността и качественото съставяне на актовете. В сътрудничество с други служби на ГСС, тя допринася чрез творчески подход, когато е целесъобразно, за намирането на правно издържани и политически приемливи решения. За целта Правната служба дава напълно безпристрастни становища в устна или писмена форма, по искане на Съвета или по собствена инициатива, по всякакви въпроси от правно естество. Освен това Правната служба представлява Европейския съвет и Съвета в производства пред съдилищата на Съюза.

Постоянната цел на Правната служба е да предоставя своевременен принос, който да е безпристрастен, ясен и изцяло законосъобразен.

Правната служба се състои от шест тематични дирекции, които обхващат всички области на дейност на Съюза, и една дирекция, която отговаря за качеството на законодателството. Дирекция 4 отговаря за досиетата, свързани с институционалните въпроси, Правилника за длъжностните лица и уреждането на спорове.

Ние предлагаме

Длъжност директор на Дирекция 4 в интересна от политическа и правна гледна точка среда, ръководещ екип от 13 висококвалифицирани юристи и помощен персонал. Под ръководството на генералния директор Вие ще управлявате Вашата дирекция и нейните ресурси по професионален начин, ще организирате дейностите ѝ и ще подпомагате и мотивирате персонала в хода на работата му. Ще гарантирате качеството на услугите и продуктите, предоставяни от дирекцията, и ефективната комуникация и сътрудничество както в рамките на дирекцията, така и с другите дирекции, а също и с други служби на ГСС.

По собствена инициатива или при поискване ще предоставяте на Съвета, Корепер или други подготвителни органи, както и на генералния секретар на Съвета, насоки и писмени или устни становища на високо ниво по правни и институционални въпроси. В областите от компетентността на дирекцията, Вие ще съветвате председателството и/или ГСС относно правните аспекти на досиетата, за да дадете своя принос за намирането на решения, които са правно издържани и политически приемливи.

Ще следите обсъжданията в Съвета, Корепер и при необходимост в други подготвителни органи, ще участвате в заседанията и по целесъобразност — в брифингите, преговорите и/или тристранните преговори с оглед на постигането на компромиси и намирането на решения. Ще представлявате Правната служба на равнище директори в рамките на ГСС и извън него, по-специално в отношенията с председателството, както и с останалите институции. Наред с това ще подпомагате и представлявате Европейския съвет или Съвета в правни спорове и в зависимост от случая — в дела пред съдилищата на ЕС.

Като цяло ще можете да планирате и организирате работата гъвкаво, при спазване на работното време във връзка със заседанията на Корепер и Съвета в областта на дейност на дирекцията. Вие и Вашите служители ще можете да се ползвате от гъвкавите схеми за работа в ГСС, включително дистанционна работа. Понякога се изискват командировки в чужбина, обикновено в рамките на ЕС (например в Люксембург и Страсбург).

Ние търсим

Ние търсим юрист със задълбочени познания за правото на ЕС и за функционирането и процедурите на ЕС, както и с добри познания за областите, обхванати от дирекцията. Опитът при предоставянето на правни консултации на високо равнище в политически чувствителна среда ще бъде предимство.

От всички ръководни кадри в ГСС се очаква да консултират висшестоящите ръководители и заинтересованите страни, да управляват персонала и финансовите ресурси и да представляват ГСС. Тези очаквания са изложени в хоризонталния профил на ръководните кадри в ГСС в приложение I.

Освен това титулярят на длъжността ще трябва да притежава:

| — | способност да мисли и планира стратегически, да предвижда и открива потенциалните проблеми, както и да предлага приложими решения и компромиси, |
| --- | --- |

—

способност да мисли и планира стратегически, да предвижда и открива потенциалните проблеми, както и да предлага приложими решения и компромиси,

| — | отлични умения за общуване, включително за междуличностно общуване, |
| --- | --- |

—

отлични умения за общуване, включително за междуличностно общуване,

| — | способност да поддържа добри работни отношения с редица вътрешни и външни партньори, както и способност да проявява дипломатичност, |
| --- | --- |

—

способност да поддържа добри работни отношения с редица вътрешни и външни партньори, както и способност да проявява дипломатичност,

| — | лидерски умения и способност да поддържа силно чувство за принадлежност към екип и да дава насоки, както и да мотивира и делегира правомощия на екипи в мултикултурна и разнородна среда със силен акцент върху развитието на служителите, |
| --- | --- |

—

лидерски умения и способност да поддържа силно чувство за принадлежност към екип и да дава насоки, както и да мотивира и делегира правомощия на екипи в мултикултурна и разнородна среда със силен акцент върху развитието на служителите,

| — | способност да планира и организира цялостната работа на дирекцията, така че да бъдат спазвани критично важните срокове, и да гарантира справедливо разпределение на работата в рамките на екипа, както и способност да управлява промените и да подкрепя служителите в хода на промени. |
| --- | --- |

—

способност да планира и организира цялостната работа на дирекцията, така че да бъдат спазвани критично важните срокове, и да гарантира справедливо разпределение на работата в рамките на екипа, както и способност да управлява промените и да подкрепя служителите в хода на промени.

Като се има предвид, че ГСС следва политика на мобилност на ръководните си кадри, които трябва да имат широк опит, кандидатите следва да са готови и способни да работят в различни области през кариерата си в ГСС.

ПОЛИТИКА ЗА НАБИРАНЕ НА ПЕРСОНАЛА

Кандидатите трябва да отговарят на следните изисквания към момента на подаване на кандидатурите:

| а) | Общи условия







  — | да са граждани на една от държавите — членки на Европейския съюз, |
| --- | --- | --- |

а)

Общи условия

—

да са граждани на една от държавите — членки на Европейския съюз,

| — | да не са лишени от граждански права, |
| --- | --- |

—

да не са лишени от граждански права,

| — | да са изпълнили задълженията, наложени от законите по отношение на военната служба. |
| --- | --- |

—

да са изпълнили задълженията, наложени от законите по отношение на военната служба.

| б) | Специални условия







  — | да имат завършено висше юридическо образование, което предоставя достъп до докторантура по право (1), |
| --- | --- | --- |

б)

Специални условия

—

да имат завършено висше юридическо образование, което предоставя достъп до докторантура по право (1),

| — | да притежават най-малко 15 години професионален опит в предоставянето на правни становища, от които най-малко 3 години да са упражнявали ефективно управленски и организационни отговорности. Заемането, в продължение на три години, на длъжност със значителни отговорности по отношение на правната координация ще се счита за равносилно на изисквания управленски опит, |
| --- | --- |

—

да притежават най-малко 15 години професионален опит в предоставянето на правни становища, от които най-малко 3 години да са упражнявали ефективно управленски и организационни отговорности. Заемането, в продължение на три години, на длъжност със значителни отговорности по отношение на правната координация ще се счита за равносилно на изисквания управленски опит,

| — | като се има предвид, че английският и френският език се използват широко за комуникация в рамките на ГСС и с другите институции, се изисква отлично владеене на единия от двата езика и добри познания по другия. Владеенето на други официални езици на ЕС е предимство. |
| --- | --- |

—

като се има предвид, че английският и френският език се използват широко за комуникация в рамките на ГСС и с другите институции, се изисква отлично владеене на единия от двата езика и добри познания по другия. Владеенето на други официални езици на ЕС е предимство.

Бележка:

| (1) | Длъжността изисква разрешение за достъп до класифицирани документи (ниво SECRET UE/EU SECRET). Кандидатите за тази длъжност трябва да имат готовност да бъдат подложени на проучване за надеждност съгласно Решение 2013/488/ЕС на Съвета (2). Назначаването на длъжността се извършва само при условие че избраният кандидат е получил валидно разрешение за достъп до класифицирана информация. На кандидат без разрешение за достъп до класифицирана информация ще бъде предложен временен договор до получаване на резултатите от проучването за надеждност. |
| --- | --- |

(1)

| (2) | Успелите кандидати трябва да имат готовност да се включат в обучението на управленски кадри на ГСС. |
| --- | --- |

(2)

ЗАБЕЛЕЖКА

Тъй като длъжността е обозначена като чувствителна, заемащият длъжността член на персонала може да бъде задължен да я смени след изтичането на пет години на този пост.

ПРОЦЕДУРА ЗА ПОДБОР

При избора на най-подходящ кандидат органът по назначаването се подпомага от консултативна подборна комисия. Консултативната подборна комисия ще бъде подпомагана от оценителен център, който се ръководи от външни консултанти по наемането на персонал. Докладите, изготвени от оценителния център, за същия вид длъжност престават да бъдат валидни две години след датата на провеждане на съответните оценъчни действия или при прекратяване на рамковия договор между ГСС и въпросния оценителен център — в зависимост от това коя дата е по-ранна.

Консултативната подборна комисия най-напред ще направи оценка и сравнение на квалификацията, опита и мотивацията на всички кандидати въз основа на техните кандидатури. На базата на сравнителната оценка консултативната подборна комисия ще състави списък на най-подходящите по нейно мнение кандидати, които да бъдат поканени на първо събеседване. Тъй като този първоначален подбор се основава на сравнителна оценка на кандидатурите, изпълнението на изискванията за заемане на тази свободна длъжност не гарантира покана за първо събеседване. Измежду интервюираните кандидати консултативната подборна комисия ще подбере тези, които да се явят в оценителния център и на второ събеседване с консултативната подборна комисия.

Предварителният график за подбора е следният:

| — | очаква се подбраните за събеседване кандидати да бъдат информирани за това в края на юни 2020 г., |
| --- | --- |

—

очаква се подбраните за събеседване кандидати да бъдат информирани за това в края на юни 2020 г.,

| — | първите събеседвания се очаква да се проведат в началото на юли 2020 г., |
| --- | --- |

—

първите събеседвания се очаква да се проведат в началото на юли 2020 г.,

| — | явяването в центъра за оценяване се очаква в края на юли 2020 г., |
| --- | --- |

—

явяването в центъра за оценяване се очаква в края на юли 2020 г.,

| — | вторият кръг от събеседвания е планиран за началото на септември 2020 г. |
| --- | --- |

—

вторият кръг от събеседвания е планиран за началото на септември 2020 г.

Бележка: Посоченият по-горе график е само индикативен и зависи по-специално от последиците от ограничителните мерки, въведени за справяне с пандемията от COVID-19.

ПРАВНО ОСНОВАНИЕ

Тази длъжност е публикувана в съответствие с член 29, параграф 2 от Правилника за длъжностните лица на Европейския съюз (3) (старша ръководна длъжност).

Тази длъжност е обявена пред всички институции на Европейския съюз и извън институциите.

КАК СЕ КАНДИДАТСТВА

Крайният срок за кандидатстване е 18 юни 2020 г., 12,00 ч. на обяд (брюкселско време).

Кандидатури ще се приемат по имейл на следния адрес: applications.management@consilium.europa.eu (4) до крайния срок за кандидатстване. Кандидатури, получени след изтичането на крайния срок, няма да бъдат разглеждани.

Посоченият по-горе имейл адрес трябва да се използва за цялата кореспонденция, отнасяща се до процедурата за подбор (в полето „Относно“ на съобщенията трябва да се посочи: CONS/AD/165/20 JUR.4)

Преди да изпратят кандидатурата си, кандидатите следва внимателно да проверят дали отговарят на всички критерии за допустимост, за да се избегне автоматично изключване от процедурата за подбор.

За да бъдат валидни, кандидатурите трябва да съдържат:

| а) | формуляр за кандидатстване (приложение V), надлежно попълнен и с отбелязана дата; електронният формуляр за кандидатстване е достъпен на уебсайта на Съвета на следния адрес: http://www.consilium.europa.eu/bg/general-secretariat/jobs/job-opportunities/ |
| --- | --- |

а)

формуляр за кандидатстване (приложение V), надлежно попълнен и с отбелязана дата; електронният формуляр за кандидатстване е достъпен на уебсайта на Съвета на следния адрес: http://www.consilium.europa.eu/bg/general-secretariat/jobs/job-opportunities/

| б) | подробна автобиография (5), придружена от мотивационно писмо, на английски или френски език, за предпочитане във формата на Europass (http://europass.cedefop.europa.eu), където да е описан целият трудов стаж на кандидата и да са посочени наред с останалото квалификацията на кандидата, владеенето на езици, опитът и настоящите задължения; и |
| --- | --- |

б)

подробна автобиография (5), придружена от мотивационно писмо, на английски или френски език, за предпочитане във формата на Europass (http://europass.cedefop.europa.eu), където да е описан целият трудов стаж на кандидата и да са посочени наред с останалото квалификацията на кандидата, владеенето на езици, опитът и настоящите задължения; и

| в) | копия на дипломите, удостоверяващи образованието, и копия на документите и удостоверенията, свързани с професионалния опит. Удостоверителните документи трябва да са издадени от трети лица; не е достатъчно да се изпрати само автобиографията, посочена в буква б). |
| --- | --- |

в)

копия на дипломите, удостоверяващи образованието, и копия на документите и удостоверенията, свързани с професионалния опит. Удостоверителните документи трябва да са издадени от трети лица; не е достатъчно да се изпрати само автобиографията, посочена в буква б).

Ако тези документи не бъдат включени, кандидатурата ще се счита за невалидна.

Всички удостоверителни документи, приложени към кандидатурата, трябва да бъдат във формат MS Word, pdf или jpg, именувани (на английски или френски език) и обозначени с пореден номер (приложение 1, 2 и т.н.). Трябва да се прикачи и списък на всички приложения. Кандидатури, изпратени по пощата, чрез устройство за съхранение на данни от типа „облак“ или чрез платформи за обмен на файлове, няма да бъдат разглеждани.

От успелите кандидати ще бъдат поискани оригиналите на посочените по-горе документи.

Ще Ви бъде изпратен имейл за потвърждение на получаването на Вашата кандидатура. Моля имайте предвид, че никога не може напълно да се изключи вероятността от евентуални технически затруднения с предаването на имейлите. Ето защо, ако не получите имейл с потвърждение, че кандидатурата Ви е била получена, моля обърнете се към ГСС на следния адрес applications.management@consilium.europa.eu, за да проверите. Тъй като консултативната подборна комисия ще започне работа скоро след крайния срок за кандидатстване, приканваме Ви да направите необходимата проверка през седмицата след изтичане на този срок.

РАВНИ ВЪЗМОЖНОСТИ

ГСС зачита равните възможности (вж. приложение II). В ролята си на работодател ГСС се ангажира с осигуряването на равенство между мъжете и жените, както и със забраната на дискриминацията на каквото и да е основание. Той активно насърчава кандидатури от всички отговарящи на условията кандидати, с разнообразен професионален опит и на възможно най-широка географска основа измежду държавите — членки на ЕС. С оглед на утвърждаването на равенството между половете ГСС насърчава кандидатурите на жени.

Може да се предостави помощ за хора с увреждания в хода на процедурата по наемане на работа. За повече информация изпратете имейл на адрес: Equal.opportunities@consilium.europa.eu.

ПРЕРАЗГЛЕЖДАНЕ НА КАНДИДАТУРИТЕ

Процедурите, свързани с жалби, обжалване и отнасяне към Европейския омбудсман, са посочени в приложение III към настоящото обявление.

ЗАЩИТА НА ДАННИТЕ

Правилата, уреждащи обработването на лични данни при тази процедура за подбор, са посочени в приложение IV към настоящото обявление.

---

(1)  Съгласно член 5, параграф 3, буква в) от Правилника за длъжностните лица на Европейския съюз („Правилника за персонала“) като минимум се изисква:

| i) | образователна степен, която съответства на завършено висше образование, удостоверено с диплома, при което нормалният период за висше образование е четири години или повече, или |
| --- | --- |

i)

образователна степен, която съответства на завършено висше образование, удостоверено с диплома, при което нормалният период за висше образование е четири години или повече, или

| ii) | образователна степен, която съответства на завършено висше образование, удостоверено с диплома, при което нормалният период за висше образование е най-малко три години, и подходящ професионален опит от най-малко една година. |
| --- | --- |

ii)

образователна степен, която съответства на завършено висше образование, удостоверено с диплома, при което нормалният период за висше образование е най-малко три години, и подходящ професионален опит от най-малко една година.

(2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).

(3)  Правилник за длъжностните лица на Европейския съюз и Условия за работа на другите служители на Европейския съюз, установени с Регламент (ЕИО, Евратом, ЕОВС) No 259/68 на Съвета (ОВ L 56, 4.3.1968 г., стp. 1) и последно изменени с Регламент (ЕС, Евратом) No 1023/2013 на Европейския парламент и на Съвета от 22 октомври 2013 г. (ОВ L 287, 29.10.2013 г., стp. 15).

(4)  Този имейл адрес е свързан с функционална пощенска кутия и може да обработва само съобщения с опция за чувствителност „Нормално“; имейли, изпратени с друга опция за чувствителност (напр. „Лично“, „Поверително“), не могат да бъдат обработени. Поради това моля изберете опция за чувствителност „Нормално“. Максималният размер на Вашето електронно съобщение трябва да бъде 25MB. Ако имейлът Ви, заедно с приложенията към него, надхвърля максималния размер, моля разделете приложенията и ги изпратете с няколко съобщения.

(5)  От кандидатите се изисква да не поставят снимки в своята автобиография.

---

ПРИЛОЖЕНИЕ I

Хоризонталeн профил на ръководните кадри в ГСС

Като ръководен кадър в ГСС Вие създавате добавена стойност в качеството си на съветник и ръководител и винаги представлявате ГСС.

При изпълнението на тези функции от Вас се очаква:

Като представител

| — | В действията си във външен и вътрешен план да се ръководите от правилата за почтеност. |
| --- | --- |

—

В действията си във външен и вътрешен план да се ръководите от правилата за почтеност.

| — | Да действате в интерес на Европейския съвет и на Съвета, както и на Съюза като цяло. Да правите необходимото за идентифициране и преодоляване на всякакви евентуални различия. |
| --- | --- |

—

Да действате в интерес на Европейския съвет и на Съвета, както и на Съюза като цяло. Да правите необходимото за идентифициране и преодоляване на всякакви евентуални различия.

| — | Да създавате среда на доверие и откритост и да работите активно за изграждане на сътрудничество. |
| --- | --- |

—

Да създавате среда на доверие и откритост и да работите активно за изграждане на сътрудничество.

| — | Да се стремите към постигането на резултати и да упражнявате влияние, като в същото време се отнасяте с уважение към другите и демонстрирате ангажираност към работата. |
| --- | --- |

—

Да се стремите към постигането на резултати и да упражнявате влияние, като в същото време се отнасяте с уважение към другите и демонстрирате ангажираност към работата.

Като съветник

| — | Да допринасяте за развитието на Съюза. Да бъдете инициативни и креативни. Да мислите в перспектива и да сте подготвени за бъдещите тенденции на развитие. Да предлагате решения. |
| --- | --- |

—

Да допринасяте за развитието на Съюза. Да бъдете инициативни и креативни. Да мислите в перспектива и да сте подготвени за бъдещите тенденции на развитие. Да предлагате решения.

| — | Да предоставяте становища на заинтересованите страни, за да ги подпомагате в постигането на целите им и в интерес на нашите две институции. Да бъдете обективни и справедливи. |
| --- | --- |

—

Да предоставяте становища на заинтересованите страни, за да ги подпомагате в постигането на целите им и в интерес на нашите две институции. Да бъдете обективни и справедливи.

| — | Да познавате взаимодействието между процеса на вземане на решения и обществения дебат. Да правите необходимото становищата Ви да са съобразени с политическата ситуация на заинтересованите ни страни и да включват комуникационни съображения. |
| --- | --- |

—

Да познавате взаимодействието между процеса на вземане на решения и обществения дебат. Да правите необходимото становищата Ви да са съобразени с политическата ситуация на заинтересованите ни страни и да включват комуникационни съображения.

| — | Да подпомагате законния процес на вземане на решения чрез сътрудничество, добри работни отношения и постигане на компромис между държавите членки и с институциите и други заинтересовани страни. |
| --- | --- |

—

Да подпомагате законния процес на вземане на решения чрез сътрудничество, добри работни отношения и постигане на компромис между държавите членки и с институциите и други заинтересовани страни.

| — | Да сте добре информирани за тенденциите във Вашата област на отговорност, а също и извън непосредствената работа на Европейския съвет и Съвета. Да се съобразявате с по-широкия контекст. |
| --- | --- |

—

Да сте добре информирани за тенденциите във Вашата област на отговорност, а също и извън непосредствената работа на Европейския съвет и Съвета. Да се съобразявате с по-широкия контекст.

Като ръководител

| — | Да давате възможност за изява на Вашите служители, да делегирате отговорности и да оказвате доверие, да подкрепяте и мотивирате, да давате обратна информация и насоки, да насърчавате инициативността и смелостта да се подхожда нестандартно; да свеждате йерархията и контрола до минимум, при запазване на качеството. |
| --- | --- |

—

Да давате възможност за изява на Вашите служители, да делегирате отговорности и да оказвате доверие, да подкрепяте и мотивирате, да давате обратна информация и насоки, да насърчавате инициативността и смелостта да се подхожда нестандартно; да свеждате йерархията и контрола до минимум, при запазване на качеството.

| — | Да представяте ясно целите и очакванията и осигурявате потока от информация към, от и сред Вашите служители, както и с други генерални дирекции, дирекции и отдели. |
| --- | --- |

—

Да представяте ясно целите и очакванията и осигурявате потока от информация към, от и сред Вашите служители, както и с други генерални дирекции, дирекции и отдели.

| — | Да действате винаги в интерес на ГСС като цяло, а не само на Вашата генерална дирекция, дирекция или отдел, и да гарантирате предоставянето на резултати на заинтересованите страни. Да премахвате комуникационните бариери. |
| --- | --- |

—

Да действате винаги в интерес на ГСС като цяло, а не само на Вашата генерална дирекция, дирекция или отдел, и да гарантирате предоставянето на резултати на заинтересованите страни. Да премахвате комуникационните бариери.

| — | Да проявявате смелост да предприемате своевременно действия срещу конфликтите, незадоволителното изпълнение на работата и други трудности; да осигурявате благосъстоянието и развитието на Вашите служители и да изпълнявате задължението си за полагане на грижа за тях. |
| --- | --- |

—

Да проявявате смелост да предприемате своевременно действия срещу конфликтите, незадоволителното изпълнение на работата и други трудности; да осигурявате благосъстоянието и развитието на Вашите служители и да изпълнявате задължението си за полагане на грижа за тях.

| — | В процеса на иницииране и осъществяване на промяна да приобщавате Вашите служители, за да гарантирате, че ГСС е в крак с времето и става все по-динамичен, гъвкав и колаборативен. Да давате пример с действията си. |
| --- | --- |

—

В процеса на иницииране и осъществяване на промяна да приобщавате Вашите служители, за да гарантирате, че ГСС е в крак с времето и става все по-динамичен, гъвкав и колаборативен. Да давате пример с действията си.

| — | Да поемате отговорност за оптималното използване на човешките и финансовите ресурси на ГСС. |
| --- | --- |

—

Да поемате отговорност за оптималното използване на човешките и финансовите ресурси на ГСС.

---

ПРИЛОЖЕНИЕ II

Равни възможности в Генералния секретариат на Съвета (ГСС)

Генералният секретариат на Съвета зачита осигуряването на равни възможности за всички свои служители и кандидати за работа. В ролята си на работодател ГСС се ангажира с осигуряването на равенство между мъжете и жените, както и със забраната на дискриминацията на каквото и да е основание. Той активно насърчава кандидатури от всички отговарящи на условията кандидати, с разнообразен професионален опит и на възможно най-широка географска основа измежду държавите — членки на ЕС.

Главните цели на политиката на ГСС по отношение на равните възможности са:

| — | да се постигне балансирано представителство на мъжете и жените. ГСС насърчава кандидатурите на жени, особено за ръководни длъжности, където понастоящем те са недостатъчно представени, |
| --- | --- |

—

да се постигне балансирано представителство на мъжете и жените. ГСС насърчава кандидатурите на жени, особено за ръководни длъжности, където понастоящем те са недостатъчно представени,

| — | да се подобри достъпността на работната среда и да се гарантира нейният приобщаващ характер. За служителите с увреждания може да се направи разумно приспособяване на работното място, освен ако това не създава прекомерна тежест за ресурсите на институцията. Може да се предостави помощ за хора с увреждания в хода на процедурата по наемане на работа, |
| --- | --- |

—

да се подобри достъпността на работната среда и да се гарантира нейният приобщаващ характер. За служителите с увреждания може да се направи разумно приспособяване на работното място, освен ако това не създава прекомерна тежест за ресурсите на институцията. Може да се предостави помощ за хора с увреждания в хода на процедурата по наемане на работа,

| — | да се гарантира, че политиките в областта на човешките ресурси и управлението на персонала спазват принципите на равенство и недопускане на дискриминация, |
| --- | --- |

—

да се гарантира, че политиките в областта на човешките ресурси и управлението на персонала спазват принципите на равенство и недопускане на дискриминация,

| — | да се защити персоналът от тормоз на работното място, |
| --- | --- |

—

да се защити персоналът от тормоз на работното място,

| — | да се съчетава професионалният с личния живот. ГСС предлага цялостен пакет от гъвкави работни условия, включително дистанционна работа, индивидуално работно време и възможност за вземане на родителски отпуск, както от майките, така и от бащите, в съответствие с Правилника за длъжностните лица. ГСС разполага с детска ясла за деца на възраст от 0 до 4 години. Европейската комисия организира извънучилищни и ваканционни дейности, които са отворени за децата на служителите на ГСС. |
| --- | --- |

—

да се съчетава професионалният с личния живот. ГСС предлага цялостен пакет от гъвкави работни условия, включително дистанционна работа, индивидуално работно време и възможност за вземане на родителски отпуск, както от майките, така и от бащите, в съответствие с Правилника за длъжностните лица. ГСС разполага с детска ясла за деца на възраст от 0 до 4 години. Европейската комисия организира извънучилищни и ваканционни дейности, които са отворени за децата на служителите на ГСС.

За повече информация изпратете имейл на адрес: Equal.opportunities@consilium.europa.eu

---

ПРИЛОЖЕНИЕ III

ВЪТРЕШНА ПРОЦЕДУРА ЗА ПОДАВАНЕ НА ЖАЛБИ — ОБЖАЛВАНЕ ПО СЪДЕБЕН РЕД — ЖАЛБА ДО ЕВРОПЕЙСКИЯ ОМБУДСМАН

Ако на който и да е етап от процедурата за подбор не сте доволни от начина на разглеждане на Вашата кандидатура, имате право да подадете жалба.

Вътрешна процедура за подаване на жалби

Ако получите решение, което не Ви удовлетворява, можете, в рамките на 3 месеца от уведомяването за решението, да подадете жалба съгласно член 90, параграф 2 от Правилника за длъжностните лица на Европейския съюз до:

| Съвет на Европейския съюз |
| --- |
| Legal Advisers to the Administration Unit, ORG 1.F (Правни съветници към отдел „Администрация“, ORG 1.F) |
| Rue de la Loi/Wetstraat 175 |
| 1048 BRUXELLES/BRUSSEL |
| BELGIQUE/BELGIË |
| Имейл: legal.advisersHR@consilium.europa.eu |

Съвет на Европейския съюз

Legal Advisers to the Administration Unit, ORG 1.F (Правни съветници към отдел „Администрация“, ORG 1.F)

Rue de la Loi/Wetstraat 175

1048 BRUXELLES/BRUSSEL

BELGIQUE/BELGIË

Имейл: legal.advisersHR@consilium.europa.eu

Отговорите на такива жалби се дават в писмена форма от органа по назначаването в рамките на 4 месеца от получаването на жалбата. Ако обаче Вашата жалба пристигне достатъчно рано, е възможно консултативната комисия за подбор да преразгледа решението, което е предмет на Вашата жалба, и на тази основа да Ви отговори.

Обжалване по съдебен ред

Ако не сте удовлетворени от отговора на органа по назначаването съгласно вътрешната процедура за подаване на жалби, можете да подадете жалба по съдебен ред съгласно член 91 от Правилника за длъжностните лица до:

| General Court of the European Union (Общ съд на Европейския съюз) |
| --- |
| Rue du Fort Niedergrünewald |
| 2925 Luxembourg |
| LUXEMBOURG |

General Court of the European Union (Общ съд на Европейския съюз)

Rue du Fort Niedergrünewald

2925 Luxembourg

LUXEMBOURG

Жалба до Европейския омбудсман

След изчерпване на всички възможности за правна защита в ГСС, и по-специално вътрешната процедура за подаване на жалби съгласно член 90, параграф 2 от Правилника за длъжностните лица, можете като всеки друг гражданин на Съюза да подадете жалба до:

| The European Ombudsman (Европейския омбудсман) |
| --- |
| 1, avenue du Président Robert Schuman — BP 403 |
| 67001 Strasbourg Cedex |
| FRANCE |

The European Ombudsman (Европейския омбудсман)

1, avenue du Président Robert Schuman — BP 403

67001 Strasbourg Cedex

FRANCE

съгласно член 228, параграф 1 от Договора за функционирането на Европейския съюз и съгласно условията, определени в Решение 94/262/ЕОВС, ЕО, Евратом на Европейския парламент (1).

Трябва да имате предвид, че жалбите до Европейския омбудсман не прекъсват срока, определен в член 90, параграф 2 и член 91 от Правилника за персонала по отношение на внасянето на жалби или обжалване пред Общия съд на Европейския съюз съгласно член 270 от Договора за функционирането на Европейския съюз.

---

(1)  Решение 94/262/ЕОВС, ЕО, Евратом на Европейския парламент от 9 март 1994 г. относно правилата и общите условия за изпълнението на функциите на омбудсмана (OB L 113, 4.5.1994 г., стр. 15).

---

ПРИЛОЖЕНИЕ IV

ЗАЩИТА НА ДАННИТЕ

В качеството си на институция, отговаряща за организирането на процедурата за подбор, Генералният секретариат на Съвета прави всичко необходимо личните данни на кандидатите да се обработват в съответствие с Регламент (ЕС) 2018/1725 на Европейския парламент и на Съвета (1).

Правното основание за процедурата за подбор се съдържа в Правилника за длъжностните лица на Европейския съюз и Решение 2013/488/ЕС на Съвета (2). Процедурата за подбор се провежда под ръководството на дирекция „Човешки ресурси“ (ORG.1), отдел „Персонал и мобилност“, като ръководителят на този отдел е администратор на данните. Предоставената от кандидатите информация ще е достъпна за членовете на службата за подбор на длъжностни лица и нейното ръководство, за членовете на консултативната подборна комисия, а при необходимост и за отдела на правните съветници. На оценителния център може да се предоставя административна информация, която позволява установяването на самоличността на кандидата и/или е необходима за практическата организация на процедурата.

Целта при обработката на данните е, от една страна, да се съберат данни за всички кандидати за дадена длъжност в Генералния секретариат на Съвета, и от друга страна, да се извърши подбор измежду тези кандидати.

Въпросните данни включват:

| — | лични данни, свързани със самоличността на кандидатите (фамилно име, собствено име, дата на раждане, пол, гражданство), |
| --- | --- |

—

лични данни, свързани със самоличността на кандидатите (фамилно име, собствено име, дата на раждане, пол, гражданство),

| — | информация, предоставена от кандидатите за улеснение на практическата организация на процедурата (пощенски адрес, имейл адрес, телефонен номер), |
| --- | --- |

—

информация, предоставена от кандидатите за улеснение на практическата организация на процедурата (пощенски адрес, имейл адрес, телефонен номер),

| — | информация, предоставена от кандидатите, която дава възможност да се оцени дали отговарят на условията, посочени в обявлението за свободна длъжност (гражданство; езици; квалификация на кандидатите и годината, през която са я придобили, вид диплома/степен, название на институцията, която им я е присъдила, професионален опит), |
| --- | --- |

—

информация, предоставена от кандидатите, която дава възможност да се оцени дали отговарят на условията, посочени в обявлението за свободна длъжност (гражданство; езици; квалификация на кандидатите и годината, през която са я придобили, вид диплома/степен, название на институцията, която им я е присъдила, професионален опит),

| — | където е приложимо, информация относно вида и срока на валидност на документа за проучването за надеждност на кандидата, |
| --- | --- |

—

където е приложимо, информация относно вида и срока на валидност на документа за проучването за надеждност на кандидата,

| — | резултатите от тестовете за подбор, на които са подложени кандидатите, включително оценките, направени за подборната комисия от страна на консултантите в оценителния център. |
| --- | --- |

—

резултатите от тестовете за подбор, на които са подложени кандидатите, включително оценките, направени за подборната комисия от страна на консултантите в оценителния център.

Обработката започва от датата, на която е получена кандидатурата. Кандидатурите се архивират и съхраняват за срок от две години.

Всички кандидати могат да упражнят правото си на достъп до личните данни и правото си да ги коригират. Мотивирани искания се изпращат по електронна поща до службата за подбор на длъжностни лица на адрес: selection.officials@consilium.europa.eu.

Кандидатите могат по всяко време да се обърнат към Европейския надзорен орган по защита на данните (edps@edps.europa.eu).

---

(1)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на лицата по отношение на обработката на лични данни от институции, органи, служби и агенции на Съюза и за свободното движение на такива данни, и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стp. 39).

(2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).

---

ПРИЛОЖЕНИЕ V

Image 1

Image 2

Image 3

Image 4

Image 5

Image 6

Image 7

Image 8

Image 9

Image 10

---